અત્રે ઉલ્લેખનીય છે કે ઉન્નાવની રહેવાસી એક મહિલાએ ઉન્નાવથી ભાજપના ધારાસભ્ય કુલદીપસિંહ સિંગર પર બળાત્કારનો આક્ષેપ કરી ગત રવિવારે મુખ્યમંત્રી યોગીના આવાસ સામે આત્મવિલોપન કરવાનો પ્રયાસ કર્યો હતો. પોલીસ મહિલા અને તેના પરિવારને સમજાવીને પોલીસ સ્ટેશન લઇ ગઇ હતી અને બાદમાં એડીજી લખનૌ ઝોને આ કેસની તપાસના આદેશ આપ્યા હતાં. સોમવારે અચાનક દુષ્કર્મ પીડિત મહિલાના પિતાનું પોલીસ કસ્ટડીમાં મોત થયું. નોંધનીય છે કે ગત સપ્તાહે ગેંગરેપ કેસને લઇને ભાજપના ધારાસભ્યના ભાઇ અને પીડિતાના પિતા વચ્ચે મારઝૂડ થઇ હતી. જ્યાર બાદ પોલીસે મહિલાના પિતા પર કેસ દાખલ કરી જેલમાં મોકલી દીધા હતા. ગેંગરેપ કેસમાં કોઈ કાર્યવાહી ન થયા મહિલા અને તેના પરિવારે રવિવારે આત્મવિલોપનનો પ્રયાસ કર્યો હતો.